CELEX: C2005/019/66
Language: et
Date: 2005-01-22 00:00:00
Title: Kohtuasi T-443/04: Itaalia Vabariigi 5. novembri 2004. aasta hagi Euroopa Ühenduste Komisjoni vastu

22.1.2005   
            
            
               ET
            
            
               Euroopa Liidu Teataja
            
            
               C 19/32
            
         Itaalia Vabariigi 5. novembri 2004. aasta hagi Euroopa Ühenduste Komisjoni vastu
   (Kohtuasi T-443/04)
   (2005/C 19/66)
   Kohtumenetluse keel: itaalia
   Itaalia Vabariik esitas 5. novembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on avvocato dello Stato Antonio Cingolo.
   Hageja palub esimese astme kohtul:
   
               —
            
            
               tühistada komisjoni 27. augusti 2004. aasta teade (DOCUP Abruzzo), 3. septembri 2004. aasta teade (DOCUP Lazio), 15. septembri 2004. aasta teade (POR Molise), 17. septembri 2004. aasta teade (PON Sviluppo Imprenditoriale Locale), 17. septembri 2004. aasta teade (DOCUP Veneto), 20. septembri 2004. aasta teade (POR Calabria) ja 22. septembri 2004. aasta teade (DOCUP Liguria), millega abikordade raames tehtavate ettemaksete tasumise menetlus allutatakse kehtiva õigusega sätestamata kohustustele, et alusetult piirata asjaomaste struktuurifondidega kaetud kulutusi;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Õiguslikud alused ja peamised argumendid on samad, mis on esitatud kohtuasjas T-345/04: Itaalia Vabariik v. komisjon. (1)
   
   
      (1)  ELT C 262, 23.10.2004, lk 55.